Vinkkejä etäopetukseen opastusten tilalle | Suomen luontokeskus Haltia\nLapsi- ja kouluryhmien opastukset -\nOlemme koonneet vinkkejä siitä, mitä hauskoja juttuja opastustemme aihepiireistä voi tehdä kouluryhmän kanssa, tai vaikka yksin. Vinkit on järjestetty sivulle nuorimmasta kohderyhmästä alkaen. Opastuksen nimen perässä on ikäryhmä, jolle alkuperäinen opastus ja tämän listan vinkit on suunnattu. Soveltamalla tehtävät sopivat muunkin ikäisille! Melkein kaikki puuhat on suunniteltu ulkona pihalla tai luonnossa toteutettaviksi. Varhaiskasvatusikäisten aktiviteetit on suunniteltu toteutettavaksi aikuisen seurassa.\nTaidetta luonnossa (varhaiskasvatus)\nKerää kotoa mahdollisimman eri värisiä pieniä esineitä ainakin 10 kpl. Voit käyttää esimerkiksi erivärisiä tusseja tai puuvärejä, mutta myös kodin muita pikkuesineitä, joita saa ottaa mukaan ulos. Ulkona etsi vastaava väri luonnonasioista kuten kasveista, kivistä ja muusta maaperästä.\nAskartele kotona pahvista noin A5 -kokoinen kehys. Asettele se ulkona niin, että saat kehystettyä sen sisään hienon\nKerää irtonaisia asioita maasta ja ympäristöstä ja kokoa niistä oma taideteos. Muista, että sammalta tai jäkälää ei saa repiä irti eikä oksia tai muita kasveja katkoa! Voit ottaa teoksesta muistoksi valokuvan, mutta palauta sitten asiat paikoilleen luontoon.\nLeevi liito-orava (varhaiskasvatus)\nLataa Liito-orava LIFE -hankkeessa tuotettu Liito-oravan elämää metsässä -tehtäväpaketti (PDF) >\nMiten pieni on vastasyntynyt liito-oravan poikanen?\nPyydä aikuista antamaan sinulle 2 sokeripalaa ja pidä niitä kädelläsi. Minkä verran sokeripalat painavat? Ovatko ne kevyitä vai painavia? Kun liito-oravan poikanen syntyy pesään, se painaa saman verran kuin kaksi sokeripalaa eli noin 5 grammaa. Jos sinulla on käytössä vaaka, voit vielä punnita sokeripalat.\nAikuinen liito-orava painaa yli 100 grammaa: uros enimmillään 158 grammaa ja naaras 189 grammaa. Kaksi sokeripalaa painaa 5 grammaa. Miten monta sokeripalaa on 100 grammaa? Pyydä tarvittaessa laskemiseen aikuisen apua.\nJos sinulla on kotona käsipeili, ota se mukaan metsään. Valitse metsässä turvallinen kohta, jossa voit kävellä vähän matkaa varovaisesti eteenpäin katsomatta maahan. Pyydä tarvittaessa aikuinen ohjaamaan kävelyäsi. Laita peili silmiesi alle, nenän päälle, siten että kun katsot alaspäin silmillä, näet peilistä puiden latvat ja taivaan. Kävele tällä tavoin eteenpäin. Kuvittele liikkuvasi puiden oksilla ja puusta toiseen aivan kuten liito-orava.\nVinkki! Jos ei peiliä ole, voit hyödyntää tehtävässä älypuhelimen kameraa selfie-tilassa. Ole varovainen, ettei puhelin putoa!\nKuinka kauas liito-orava voi liitää?\nLiito-orava voi liitää puusta toiseen jopa 80 m matkan! Yksi loikka-askel on noin 1 metrin pituinen. Mene ulos paikkaan, jossa pystyt kulkemaan turvallisesti suoraan samaan suuntaan. Voit myös kiertää ympyrää omalla pihalla ja mitata kuinka monta loikkakierrosta pihan ympäri olisi liito-oravan pisin liito. Kuinka pitkä matka on 80 loikka-askelta? Pyydä tarvittaessa laskemiseen aikuisen apua.\nEläinten olympialaiset (alkuopetus)\nKaikki tehtävät tehdään ulkona sopivassa paikassa. Keskustele aikuisen kanssa, mihin voit mennä tai lähtekää yhdessä ulos tekemään tehtäviä. Tarvitset mahdollisesti villalankaa, sakset sekä vadin tai ämpärin. Lue läpi tehtävä tai tehtävät ennen ulos lähtöä.\nTutki hämähäkin seittiä kuvasta tai luonnossa. Pujottaudu sitten tiheästä risukosta läpi niin kuin se olisi hämähäkin seitti ja sinä kärpänen. Risukon sijaan voit virittää villalangasta hämähäkin seittiä muistuttavan sokkelon kahden puun väliin. Muista kerätä lanka huolellisesti pois luonnosta, kun olet päässyt läpi!\nOravan talvivaraston täyttäminen\nOta metsään mukaan rasia / ämpäri. Etsi muutamia käpyjä. Koita saada kävyt heittämällä astiaan yhä kauempaa ja kauempaa. Kuinka monta käpyä sait osumaan astiaan yhden / kolmen / viiden askeleen päästä?\nIlves voi loikata yhdellä hypyllä jopa 7 m. Kokeile, miten pärjäät ilvekselle. Piirrä maahan viiva, jolta ponnistat (saa ottaa vauhtia). Mittaa sitten matka, jonka hyppäsit. Yksi jättiläisaskel on noin metrin. Jos et päässyt ilveksen loikan mittoihin, olitko ennemminkin kuin:\n6 m / lehtohepokatti\n4 m / rusakko\n3,5 m / metsäpeura\n3 m / susi, hirvi\n2,5 m / metsäkauris\n2 m / karhu\n1,5 m / villisika\n1 m / näätä, ahma, kärppä\n80 cm / orava\n70 cm / lumikko\n50 cm / metso\n40 cm / liito-orava\n30 cm / piisami\n20 cm / myyrä\nLaita ylimääräiset tavarat pois kädestä ja tieltä. Yritä edetä muutama metri eri eläinten tyylillä. Miten matkisit 1. karhua, 2. metsäjänistä, 3. sammakkoa, 4. käärmettä, 5. hyttystä, 6. merikotkaa, 7. kettua liikkeessä?\nEläinten arkkitehtuuria (3.-4. lk)\nRakenna legoista / muovailuvahasta / tulitikuista / pelikorteista / ulkona luonnonmateriaaleista joku rakennus. Mieti kenelle rakennus on tehty. Onko se normaalikokoinen vai pienoismalli? Mihin rakennusta käytetään? Ota kuva ja lähetä opettajalle.\nMene pimeään huoneeseen esimerkiksi vessaan taskulampun kanssa. Älä laita valoja päälle. Miltä tuntuu olla ihan pimeässä? Paina mieleen. Laita sitten taskulamppu päälle, sitten kattovalot. Miten mieli muuttuu? Miksi pimeässä ja valoisammassa tuntui erilaiselta? Kirjoita tuntemukset paperille.\nMieti, minkä eläimen pesässä on valoisaa? Minkä eläimen pesässä on pimeää? Kirjoita vähintään yksi esimerkki molemmista.\nMiten arvelet, että esimerkiksi pöllö tai lepakko pärjäävät ja pystyvät saalistamaan pimeässä? Kirjoita ajatuksesi paperille. Voit myös piirtää jonkun yöeläimen kuvitukseksi.\nTehtävä tehdään ulkona. Varmista aikuisen kanssa, missä tehtävä kannattaa tehdä. Muista, että tehtävää tehdessä ei saa häiritä eläimiä!\nOta kuva mahdollisimman monesta eläimen rakentamasta asiasta (esim. hämähäkin seitti, muurahaiskeko, linnunpesä, hyönteisen kotelo, vanha ampiaispesä…). Montako löysit? Vastaa jokaisesta löytämästäsi rakennelmasta paperille:\n1. Minkä löysit?\n2. Mistä materiaalista se oli tehty?\n3. Mihin eläin rakennelmaansa käyttää?\nMennään metsään (3.-5. lk)\nTarvitset mukaan: Legohahmon (jos sellainen löytyy), metrin mittainen naru tai lanka (mittaa valmiiksi kotona) sekä muutama hammastikku. Suurennuslasista ja / tai luupista voi olla myös hyötyä. Jos kotona ei ole hammastikkuja, etsi muutama pieni tikku paikan päältä.\nPuhu tehtävästä ensin aikuisen kanssa. Mene sitten lähimetsään tai muualle läheiselle luontoalueelle (oma piha, pellonreuna, kallio, ranta). Suunnittele kivan näköiseen paikkaan metrin pituinen miniatyyriluontopolku peukalon kokoiselle mielikuvitushahmolle.\nEtsi mahdollisimman monipuolinen alue ja asettele polkunaru haluamallasi tavalla. Tutki mitä löytyy polun varrelta ja merkkaa erityisen hienot tai tärkeät luontokohteet tikuilla. Voit käyttää tutkimiseen suurennuslasia tai luuppia, jos sinulla on sellainen. Kirjoita muistiin luontopolun eri kohteet tai ota niistä valokuvia. Kerää lopuksi luonnosta pois naru ja tikut sekä muut rakennelmasi.\nPiirrä sisälle tullessasi luontopolun karttaesite, jossa kerrot polun varrella olevasta luonnosta, lajeista ja maisemista. Lähetä kuva luontopolusta ja piirtämästäsi karttaesitteestä opettajalle.\nTehtävä tehdään ulkona läheisellä luontoalueella (oma piha tai parveke käy myös).\nLeikkaa kotona paperista pyöreä levy, kuten äänilevy. Ota mukaan levy ja kynä sekä kirjoitusalusta, jos tarvitset. Mene sitten ulos ja valitse mahdollisuuksien mukaan rauhallinen paikka. Istu aivan hiljaa muutama minuutti. Kuuntele ympärillä olevia ääniä. Piirrä sitten äänimaisema paperista leikatulle CD:lle. Piirrä keskelle levyä itsesi ja kuvaile ympärille ääniä. Kuinka monta lintua kuulit? Mitä muita ääniä kuulit?\nTehtävä kannattaa tehdä varhain aamulla ja toistaa iltapäivällä tai illalla. Näin voi vertailla äänimaisemia samassa paikassa eri aikoihin.\nMiten äänimaisema erosi aamusta iltaan?\nSkutsi kutsuu (6.-9. lk)\nLahopuu on täynnä elämää\nOta mukaan vihko ja kynä ja mene lähimetsään. Etsi metsästä lahopuu, eli pystyyn kuollut puu tai jo maahan kaatunut kuollut puu. Ota se tutkimuskohteeksi.\nLöydätkö rungosta tikan tekemiä koloja? Onko kaarna jo irronnut? Löydätkö paljaassa rungossa kaarnakuoriaisen jälkiä? Löydätkö hyönteisiä tai muita pieneliöitä? Löydätkö kääpiä, eli puussa kasvavia sieniä? Kasvaako puussa jäkäliä tai sammalia?\nOta kuvia löydöksistä ja kirjoita muistiin lista, mitä kaikkea elämää löysit lahopuusta. Huomasitko, että vaikka puu on kuollut, se on täynnä elämää?\nMene läheiseen metsään ja kulje siellä pieni lenkki. Mieti kulkiessasi, mitä kaikkea ihminen saa metsästä. Kirjaa kotona tai lenkin lopuksi metsässä ylös niin monta asiaa kuin tuli mieleen.\nHaluttaessa luokka voi koota vastaukset yhteen Flingassa tai yhteisessä video-opetuksessa.\nTee WWF Suomen helppo pihan monimuotoisuusselvitys mobiilisti:\nKännykällä tai tabletilla pihassa toteutettava tehtävä, jossa oppilas tutkii pihan ominaisuuksia monimuotoisuuden näkökulmasta eli kuinka laajalle kirjoille lajeja piha voi tarjota elinympäristön. Typeform-kyselyn muodossa oleva yksinkertainen testi sisältää seitsemän kysymystä ja tarjoaa lopuksi karkean arvion pihasta: xx/40 pistettä sekä sanallinen arvio.\nLataa monimuotoisuusselvitys WWF:n verkkosivulta >\nLähetä oppilaat ulos läheiselle luontoalueelle (oma piha tai parveke käy myös).\nLeikkaa kotona paperista pyöreä levy, kuten äänilevy. Ota levy ja kynä sekä kirjoitusalusta, jos tarvitset. Mene sitten ulos ja valitse mahdollisuuksien mukaan rauhallinen paikka. Istu aivan hiljaa muutama minuutti. Kuuntele ympärillä olevia ääniä. Piirrä sitten äänimaisema paperista leikatulle CD:lle. Piirrä keskelle levyä itsesi ja kuvaile ympärille ääniä. Kuinka monta lintua kuulit? Mitä muita ääniä kuulit? Tehtävä kannattaa tehdä aamulla ja toistaa illalla. Näin voi vertailla äänimaisemia samassa paikassa eri aikoihin. Miten äänimaisema erosi aamusta iltaan?\nSuomen luonto (yläkoulu-toinen aste-opiskelijat)\nMitä tykkään tehdä ulkona luonnossa? Mikä luonnossa on kivaa?\nKokoa oppilaiden kanssa mind map esimerkiksi Flingaan (flinga.fi). Pyydä jokaista oppilasta kirjoittamaan 1-5 asiaa, joita hän tykkää tehdä luonnossa (esim. uida, poimia mustikoita, katsella lintuja, rauhoittua, kuntoilla…).\nFlinga toimii niin, että opettaja luo session, johon oppilaat liittyvät omalla laitteella. Kannattaa pyytää kirjoittamaan vain yksi asia yhteen kommenttikenttään. Jos joku on jo ehtinyt kirjoittaa saman asian, mistä itsekin tykkää, voi myös käydä tykkäämässä toisen kommentista (painamalla sydänsymbolia) sen sijaan, että kirjoittaa oman. Opettaja pystyy järjestämään ja tarvittaessa poistamaan kommentteja.\nKäykää yhdessä läpi kaikki kirjatut asiat. Samalla voitte puhua jokamiehenoikeuksista ja miettiä miten toimitaan metsässä vahingoittamatta luontoa. Tarvittaessa käsittele esiin nousseet selkeästi kielletyt tai luvanvaraiset asiat. Jokamiehenoikeuksista löytyy lisää tietoa mm.\nMetsähallitus: luontoon.fi/jokamiehenoikeudet ja -velvollisuudet >\nKeväisen lähimetsän/puiston havainnointi\nLähetä oppilaasi lähellä olevaan metsään tai puistoon. Oma piha käy, jos ei halua tai voi lähteä pidemmälle.\nAnna seuraavat ohjeet:\nMitä tässä metsässä/puistossa/pihalla on meneillään? Havainnoi luonnonympäristöä hiljaa 10 minuutin ajan. Kirjoita tai kuvaa yksi mielenkiintoinen kevääseen liittyvä havainto. Lähetä se viestinä opettajalle saman tien. Vaihtoehtoisesti oppilaat voivat myös tässä tehtävässä laittaa havainnot esim. Flingaan tai Padlet-nimiseen alustaan.\nOpettaja kokoaa havainnoista taulukon, jossa jäsentelee havainnot eri kategorioihin, esim. sääilmiöt, linnut, kukat, puut, ötökät jne. Tämän voi tehdä myös yhdessä oppilaiden kanssa videochatissa. Keskustellaan yhdessä keväisistä muutoksista luonnossa.\nJatkotehtävänä pyydä jokaista oppilasta valitsemaan yksi keväinen asia, josta hän haluaisi oppia lisää. Oppilaat voivat palata ulos tutkimaan aihetta lisää ja lisäksi etsiä tietoa verkosta. Miksi kyseinen asia tapahtuu keväällä?\nEtsi lähistöltäsi mukavan tuntuinen puu. Katsele ylös latvuksiin ja tutki puun runkoa ja sen kasvupaikkaa.\n• Millaiset lehdet, silmut tai neulaset puulla on? Mitä muita tuntomerkkejä puusta löytyy (mm. kaarna, korkeus, oksisto)?\n• Mitä lajeja puun rungolla ja sen latvassa elää?\n• Mitä muita lajeja puun lähellä elää?\n• Minkälainen kasvupaikka puulla on? Onko se märkä vai kuiva? Minkälaista maa on (esim. kiveä, multaa, pehmeää, kovaa…)?\n• Mistä luulet tai tiedät puun saavan ravintoa ja energiaa?\n• Selvitä puulaji etsimällä tietoa esim. Luontoportista: Luontoportti: puut ja pensaat >\nKuvittele, että puusi osaa puhua! Mitä se vastaisi seuraaviin kysymyksiin, kirjoita:\n• Mikä on nimesi?\n• Mikä on ulkonäössäsi hienointa?\n• Kuinka vanha olet?\n• Mitkä metsän lajit ovat parhaita kavereitasi?\n• Mistä saat ravintoa kasvamiseen ja elämiseen?\n• Keksi itse lisää kysymyksiä!\nKirjoita haastattelu ja ota hienoja kuvia puusta eri näkökulmista. Tee tietokoneella haastattelusta ja kuvista artikkeli.\nJokaisella suomalaisella on suhde metsään. Kantar TNS selvitti vuonna 2018 suomalaisten metsään liittyviä tunnetiloja. Selvityksen mukaan 83 prosentille suomalaisista metsä on melko tai erittäin tärkeä.\nSelvityksessä tunnistettiin kuusi metsään liittyvää tunnetyyppiä. Tunnetilojen kirjo kuvaa ihmisten tapoja suhtautua metsään ja avaa näkemyksiä siihen, mitä kaikkea metsä voi yksilölle merkitä ja tarjota. Jokaisella meistä on yhtä aikaa ja eri elämänvaiheissa erilaisia tapoja olla suhteessa metsän kanssa. Jokaisessa meistä asuu enemmän tai vähemmän kaikkia kuutta tunnetyyppiä. Kaikkien metsäsuhteissa on yhteisiä elementtejä kuten halu toimia luonnon hyväksi. Suomalaiset kokevat, että metsä poistaa stressiä ja siellä saa olla oma itsensä. Erojakin metsäsuhteistamme löytyy.\nKokeile pikatestillä millainen on sinun metsäsuhteesi! Tunnistatko testin sinulle antamat päällimmäiset tunnetyypit metsäsuhteessasi? Testin on laatinut Suomen metsäyhdistys.\nLataa Suomen metsäyhdistyksen metsäsuhdetesti >\nTulevaisuutta tekemässä (yläkoulu - toinen aste)\nMene nättiin paikkaan ulkona, sellaiseen, jossa tykkäät olla. Ota mukaan kynä ja paperia. Rauhoitu ja katso maisemaa hetki. Kirjoita sitten paperille, millainen on hyvä tulevaisuus. Kuvittele kirkkaasti mieleesi se maailma, jossa on hyvä elää ja kuvaile se paperille muutamin lausein.\nValitse sitten yksi aihealue (esim. ruoka, liikkuminen, opiskelu, energiantuotanto, talous jne.). Miten tämä on hoidettu tai tapahtuu kuvittelemassasi hyvässä tulevaisuudessa? Mieti sitten, mitä nykytilanteesta tarvitsisi muuttaa, jotta valitsemasi aihe toteutuisi haluamallasi tavalla. Kirjoita ylös tarvittavat muutokset.\nMieti, onko nykymaailmassa / omassa elämässäsi jo olemassa jotain, mikä on niin hyvää, että sen soisi jatkuvan myös täydellisessä maailmassa? Kirjaa ylös.\nSivun valokuvat: Jari Kostet ja Tuomas Uola/Metsähallitus Luontopalvelut


Täsmäsää Tobelo - Foreca.fi\nPäivitetty 21.10. 18.28\nMelko pilvistä, illalla ja yöllä ajoittaista sadetta. Kuluvan päivän ylin lämpötila on +31 astetta ja alin +25 astetta. Vuorokauden sademäärä on yhteensä 20,4 mm.\nPuolipilvistä, päivällä ajoittaista sadetta. Huomisen päivän ylin lämpötila on +31 astetta ja alin +23 astetta. Vuorokauden sademäärä on yhteensä 15,4 mm.


MUSTARUUTI.FI - Military Sharps kivääri, USA 1859 #1141\nMUSTARUUTI.FI > Military Sharps kivääri, USA 1859 #1141\nMilitary Sharps kivääri, USA 1859 #1141\nChristian Sharps kehitti Sharps kiväärin 1848 ja niitä valmistettiin 1881 asti. Sharps kivääri oli aikansa tarkka-ampujan valinta: kiväärit oli valmistettu erityisen laadukkaasti, aseen sai ladattua helposti ja nopeasti takaa ja pitkän rihlatun piipun ansionsa ase tunnettiin erityisesti pitkästä kantamasta ja tarkkuudesta.\nTällä aseella pystyi ampumaan luotettavan tarkasti 400-500m etäisyydelle, mikä on huomattava etäisyys verrattuna aikansa muihin ampuma-aseisiin, olihan Amerikan sisällissodassa käytössä vielä paljon piippuladattavia musketteja, joiden tarkka kantama on vain 40-60m. Pisin vahvistettu osuma Sharps kiväärillä on 1,4 km vuodelta 1874, kun ryhmä puhvelinmetsästäjiä taisteli intiaaneja vastaan Texasissa. Osumassa oli varmasti onnea mukana, mutta se kertoo kuitenkin aseen tehosta, tarkuudesta ja kantamasta. Takaaladattavan aseen tulinopeus oli myös piippuladattavia aseita nopeampi; Sharpsilla pystyi ampumaan 8-10 laukausta minuutissa, kun suustaladattavalla kiväärillä minuutissa ehtii ampumaan vain 2-3 laukausta.\nSharps kiväärissä liipaisinkaari toimii myös latausvipuna, jota kääntämällä lukon osa piipun takana laskee ja piipun takaosa tulee näkyviin, jolloin patruunan saa asetettua pesään takakautta. Ensimmäisissä Sharpseissa patruunat olivat paperiin käärittyjä, mutta myöhemmin sisällissodan jälkeen Sharpseja muunnettiin käyttämään uusia messinkihylsyisiä patruunoja.\nTätä kivääriä käytettiin niin Amerikan sisällissotaa ennen kuin sen jälkeenkin. Sisällissodassa Sharpsit olivat käytössä lähinnä pohjoisvaltojen joukoilla. Etelävaltiot valmistivat kopiota Sharps-kivääristä, mutta kopioSharpsien laatu ei ollut niin korkea kuin pohjoisvaltojen alkuperäisillä Sharpseilla, eikä tarkkuus ja kantama aivan samaa tasoa.\nSharps kivääri oli kallis valmistaa ja maksoi noin kolme kertaa niin paljon kuin tavallinen piipun kautta ladattava kivääri. Tämä versio klassisesta Sharps-kivääristä on armeijalle valmistettu Sharps-kivääri, joita valmistettiin kaikkiaan noin 11 000kpl. Tarkka-ampujien sisällissodan aikainen johtaja eversti Hiram Berdam näki paljon vaivaa saadakseen miehilleen Sharps kiväärit ja suunnitteli myös parannuksia Sharps-kivääriin. Tätä kivääriä kutsutaankin toisinaan myös Berdan Sharps kivääriksi hänen kunniakseen. Berdanin tarkka-ampujat hyötyivät uusien kiväärien tarkkuuden lisäksi myös takalatauksesta, koska ampujan ei tarvinnut nousta lataamaan asetta piipun kautta, vaan lataus voitiin suorittaa salaa kyykyssä tai makuulta.\nTämä on ikoninen villin lännen kivääri on nähty useissa elokuvissa esim. Hyvät, pahat ja rumat (The Good, the Bad and the Ugly), Tanssii susien kanssa (Dances with Wolves), Australian villi länsi (Quigley Down Under) ja Kova kuin kivi (True Grit).\nTämä jäljennös on valmistettu kovapuusta ja metalliosat on valettu samakista. Aseen saa viritettyä ja laukaistua liipaisimesta kuin oikean. Tämä ase on ulkonäöltään ja painoltaan aitoa vastaava, mutta tällä aseella ei saa oikeasti ammuttua, eikä sitä ole mahdollista muuntaa oikeasti ampuvaksi.\nMathew Quigley esittelee Sharps kivääriään elokuvassa Australian villi länsi (Quigley Down Under)\nValmistajan esittelyvideo Sharps-kivääristä ja -karbiinista.\nValm. koodi: 1141


Audi A3 Exclusive MY2021 - Audifinns\nAudi A3 Exclusive MY2021\nFoorumin projekti-osioon uuttakin kalustoa. Talliin tulossa uusi A3 Sportback Business Advanced Exclusive värillä. Päivittelen tähän myöhemmin lisävarusteet ja värin.\nViimeksi muokannut maileri; 20.4.2021, 22:48.\nAvainsanat: audi a3\nMielenkiintoista. Aika harvassa on tosiaan uusien avaukset projektipuolella. Mitä ajattelit tehdä autolle? Vai tilasitko valmiina jo tehtaalta? Exclusive antaa kyllä odotuttaa jotain leasing-laivastosta poikkeavaa.\nPäivitellään tännekin tilannetta. Auto tilattiin tammikuussa ja autolle luvattiin 3-4kk toimitusaika toimitusikkunalla 22.4.-22.5.\nMaaliskuun alussa tuli kuitenkin ikävä yllätys ja tieto auton myöhästymisestä ja uudesta maahantulopäivästä 29.7.\nHuhtikuussa tuli jälleen uusi tieto auton entistä pahemmasta myöhästymisestä ja uudesta maahantulopäivästä 30.9.\nToukokuussa taitaa sitten taas odottaa uusi ilmoitus, jossa kerrotaan auton myöhästyvän entisestään.\n(EDIT) Ei tarvinnut odottaa toukokuuta vaan vain pari päivää ja tuli taas uusi myöhästyminen, nyt maahantulopäivä 27.10.\nSyitä myöhästymisille ei löydy. Samaan aikaan samankaltaisilla varusteilla tilattuja A3:a tulee läpi Suomeen alle 2kk toimitusajalla. Esim. 5.3. tilattu auto on maassa 30.4. mennessä. Tilattu auto on siis bensakoneinen eli nyt ei puhuta mistään sähkö- tai ladattavista hybridautoista, joissa on esiintynyt komponentti ja akkupulaa.\nExclusive väristä on toki leivottu syntipukkia, mutta sekään ei ole aiemmin viivästyttänyt tällä tavalla tilauksia. Värivalinta on myös pysynyt samana alusta lähtien ja ollut tiedossa tehtaalla tammikuusta lähtien joten sekään ei selitä uusia myöhästymisiä. Ja automaalit eivät ole maailmalta olleet lopussa missään vaiheessa.\nAudin tuotannonohjausjärjestelmä vaikuttaa kuitenkin olevan jonkinlainen mystinen helvetinkone, johon tiputetaan tilausvaiheessa arpalipuke. Tämän jälkeen kukaan ei pysty enää reagoimaan tai tekemään yhtään mitään vaan Audin henkilökunnan ainut tehtävä on tässä vaiheessa vain ihmetellä kädet puuskassa ja odotella pölmystyneenä, että mitä ihmettä tässä nyt oikein tapahtuu. Siinä sitten mylly pyörii ja sylkee ulos tuotteita aivan miten sattuu ja milloin sattuu.\nLopputulos on se, että kukaan ei pysty selvittämään asiakkaalle miksi auton tuotanto viivästyy toistuvasti ja millä keinoilla tämä asia korjataan kuntoon.\nViimeksi muokannut maileri; 5.5.2021, 10:56.\nToisaalta, jos tuote on hyvä ja sen haluaa saada, niin pienen myöhästymisen ehkä sietää, mutta tuo on kyllä sen verran reipas venähdys toistuvasti ilman selitystä, että saattaisi monella muullakin käydä "kostona" mielessä peruuttaa tilaus.\nNiin asia olisi toki eri, jos kerrottaisiin, mistä toistuvat myöhästymiset johtuvat ja sen jälkeen kerrottaisiin miten asia kompensoidaan asiakkaalle.\nViimeksi muokannut maileri; 11.9.2021, 14:11.\nNyt kokeillaan, mitä tapahtuu tuotannolle ja maahantuloviikolle, jos väri vaihdetaan Exclusive-väristä mallin normaaliin metalliväriin. Sen jälkeen tehdään sitten johtopäätökset.\nViimeksi muokannut maileri; 6.5.2021, 14:47.\nMikä tästä tekee projektin? Meinaatko heti uutuuttaan vaihtaa AAN:n vai mitä?\nJo pelkkä tilausvaihe näyttää tässä muodostuvan melkoiseksi projektiksi...:D\nKatsotaan sitten mitä keksitään, jos mahdollisesti auto joskus saadaan maahan.\nEi sen tarvi olla välttämättä tekniikkaswappi. Ihan hyvä, että tulee ihan vaan vaikka käyttökokemuksia. Jokaiselle jää sitten luettavaksi jutut, jotka sattuu itseään kiinnostamaan.\nTuorein päivitys. Exclusive väri oli jälleen siirtynyt kuukaudella eteenpäin. Nyt oli 27.10. Ja vaihto normaaliin metalliväriin toi päivän 23.9. Vaikeata tämä tuntuu nyt olevan tehtaalle.\nOnko tullut selvitystä tai selvyyttä, miksi tuotanto on noinkin jumissa? Edes valistunutta arvausta?\nYmmärtäisin värin vaikutuksen asiaan, jos kyseessä olisi Skoda tai jopa Volkswagen, mutta nyt puhutaan premiumbrändistä. Ihmettelen kyllä tätä kuviota.\nMä tilasin A4 avantin elokuun lopulla ja toimitusajaksi kerrottiin neljä kuukautta, eli vuodenvaihde. Jossain marraskuun puolivälissä tuli puhelu että auto tulee viivästymään kuukauden tai kaksi. Sedanit oli kuulemma aikataulussa, mutta avantit viivästyy syystä tai toisesta. Joulukuussa tuli sitten uusi puhelu jossa setä kertoi, että auto tulee sittenkin kuten alunperin luvattu vuodenvaihteessa, ja niin tulikin.\nPönnille: ei minkäänlaista. Myyjä on kyllä tehnyt parhaansa ja pyytänyt tehtaalta selvitystä useaan kertaan, mutta vastausta ei tule. Viestintä tehtaalle tapahtuu ilmeisesti maahantuojan eli K-auton tilaustiimin kautta. Asiakkaalle tämä näyttää nyt siltä, että on kaksi vaihtoehtoa miksi vastausta ei saada:\na)Kommunikaatio ei tällä hetkellä toimi tehtaan ja maahantuojan välillä eli viestit eivät kulje\nb)Tehdas ei tunne omaa tuotannonohjausjärjestelmää eikä siis yksinkertaisesti tiedä syytä miksi valmistus viivästyy kerta toisensa jälkeen\nViimeksi muokannut maileri; 12.5.2021, 00:54.\nTuotannonohjausjärjestelmä oli jälleen tehnyt jonkunmoisen kuperkeikan ja tavallinen metalliväri tulisikin nyt maahan 10.6. Eli tämä testi kertoi sen, että kyse ei ole komponenttipulasta vaan exclusive maalauslinja on tällä hetkellä se pullonkaula. Exclusive-värit maalataan erikseen omalla linjalla Neckarsulmissa eli kolmosen kori pitää kuljettaa sinne ja maalauksen jälkeen taas takaisin Ingolstadtiin kokoonpanoon. Normaalisti tämä ei ole ollut mikään ongelma, mutta voi toki spekuloida, että olisiko nyt sitten tullut niin paljon tilauspainetta e-tron GT:n myötä exclusive puolelle, että nähdään toistuvia viivästyksiä? Ja sitten on tietysti se kysymys, että kiilaavatko sähköautot tällä hetkellä tuotannossa ohi perinteisistä voimalähteistä?\nViimeksi muokannut maileri; 28.4.2021, 17:10.\nAudin sivujen mukaan siellä voi muutama muukin automalli aiheuttaa ruuhkaa e-tron GT:n lisäksi.\nAudi A4 Sedan, Audi A5 Cabriolet, Audi S5 Cabriolet, Audi A6 Sedan and Audi A6 Avant, Audi A6 allroad quattro, Audi S6 Sedan and Audi S6 Avant, Audi RS 6 Avant, Audi A7 Sportback, Audi S7 Sportback, Audi RS 7 Sportback, Audi A8, Audi A8 L, Audi S8, Audi R8 Coupé*, Audi R8 Spyder*\nJep, Neckarsulmissa valmistetaan toki montaa mallia, mutta eivät ne tunge Exclusive-maalauslinjalle ellei niihin ole valittu Exclusive-väriä.\nConclusion: Exclusive-väri näytti nyt maahantulopäiväksi 30.10. ja luovutus olisi mennyt marraskuun puoliväliin. Tästäkään ajankohdasta myyjä ei mennyt takuuseen vaan antoi ymmärtää, että voi mennä siitä vielä paljon pidemmällekin. Myyjä ehdotti nyt vaihtoa tavalliseen metalliväriin, joka saataisiin maahan jo kesäkuun alkuun. Koska tilaus oli tehty jo 01/21, olin valmis kompromissiin ja värinvaihtoon, jotta auto saadaan kesäksi ajoon.\nTottakai harmittaa, että pitkään harkittua exclusive-väriä ei nyt tule, mutta vuotta lähestyvä toimitusaika bensakoneiselle A3:lle oli vain tässä tilanteessa liikaa. Kyseessä ei kuitenkaan ole mikään Swan tai Ferrari 812.\nJa jos jotakuta kiinnostaa mikä väri sieltä oli tilattuna, niin kyseessä oli Ipanema Brown, joka olisi ollut ääriharvinainen näky A3:ssa ja mahdollisesti tässä vaiheessa ainut Euroopassa tällaisena uusikorisena. Tuota väriä jonkun verran kyllä näkee lähinnä A6/A7 osastossa.\nViimeksi muokannut maileri; 6.5.2021, 14:51.\nLaitetaan tähän kokoonpano. Business Advancedissa tulee jo varsin mukavat varusteet valmiina. Menneisyydessä ovat ne ajat, jolloin vakionopeudensäädinkin piti ruksia Audiin lisävarustelistalta. Suurimpina eroina perus-businekseen advancedissä tulee erilaiset puskurit, kiiltävän musta grilli, led-sisävalopaketti, park assist sisältäen tutkat eteen ja taakse, tuuman isommat vanteet, kynnysten alumiinilistat. Toisin kuin muualla Euroopassa Suomen tuontiohjelmassa kaikki autot tulevat myös sivuhelmojen somistelistoilla, jotka ovat platinanharmaat matta sävyllä.\nVäri: Ipanema Brown exclusive-väri vaihdettu toimitusvaikeuksien vuoksi Python Yellow metalliväriin\n-istuimien kangasverhoilu "Dynamik"\n-Ilman mallimerkintää ja moottorin tyyppimerkintää\nInfotainment järjestelmä MMI radio Plus (MIB3)\n6 kaiutinta (passiiviset)\nAudi pre sense eteen - ennakoiva turvajärjestelmä\nNopeusrajoitustunnistimen aktivointimahdollisuus function on demand -palvelun kautta\nJarrujärjestelmä 48V MHEV -autoihin (ESC ja sähkömekaaninen jarrutehostin)\nTäysikokoiset turvatyynyt edessä, etumatkustajan turvatyynyn deaktivointikatkaisin\nStart-stop -järjestelmä jarrutusenergian talteenotolla\nAlumiinivanteet monipuolainen design, koko 8 J x 17, renkaat 225/45 R17\nRenkaat 225/45 R17 91Y\nLED-ajovalot ja LED -takavalot dynaamisilla takavilkuilla\nAäntä- sekä lämpöä eristävä tuulilasi\nISOFIX kiinnikkeet etumatkustajan istuimessa, top tether ja i-Size kiinnityspisteet takaistuimen reunapaikoilla\nTakapenkin selkänoja taitettavissa 40:20:40\nIstuimien kangasverhous "Debut.2"\nNahalla päällystetty 3-puolainen monitoimiohjauspyörä plus\nOlenko puusilmä vai eikö täällä ole voimalinjaa mainittuna?\nMinusta hyvä väri tuo Python yellow. Hienoa että joku uskaltaa ottaa muutakin kuin mustaa tai valkoista.\nTasan samaa mieltä edellisen kanssa.\nEn ole tutustunut noihin uusien varusteluihin, mutta edellisestä 8V:stä jäi mieleen, että sisävalopaketti oli hitokseen kiva, vaikkei nyt mikään varsin essentiaali olekaan. Miten lie uuden kopan kanssa sisävalaistus.\nJoo, mielenkiinnolla odotan, että miltä tuo Python gelb näyttää luonnossa. Läppärin ruudulta, kun ei niin kauhean hyvää käsitystä sävystä saa, mutta ehkä kuitenkin jossain valaistuksessa taittaa hiukan vihreään päin. Ja joo Ibis white Audeja tässä maassa on jo ihan liikaa...:)\nPisti tuossa listauksessa silmään dynaamiset takavilkut ja etuledit ilman matrixeja. Onko uudessa kopassa kuitenkin dynaamiset vilkut myös edessä vaikka ei ole matrixit? Mulla 8v normi led-etuvalot jossa ei dynaamista vilkkua, takana kuitenkin on. Tuntuu vähän häröltä niin ja ilmeisen kallis homma touhuta eteenkin dynaamiset, melkein tekisi mieli taaksekin normi välkkyvilkku. Hyvä värivalinta tosiaan! Onko sulla suunnitelmia autolle sen jälkeiselle ajalle kun se on saapunut?\nEn osaa kyllä sanoa noista etuvilkuista, näkee sitten kun auto pihassa, että miten ne pelaa. Onhan tuo hiukan epäloogista, jos menee noin.\nEi mitään isoja juttuja vielä mielessä, lähinnä teippauksia. Mustaksi ehkä peilikotelot, sitten tuo alahelman lista pitää katsoa miltä se oikein näyttää, että pitäisikö sekin teipata kiiltävän mustaksi. Ja ehkä takaovien alareunoihin mustat rinkulat, joita jonkun verran on näkynyt 8y:n promokuvissa. Kattoa ei nyt ainakaan alkuvaiheessa teipata.\nStyroks kysyi tuosta voimalinjasta. Auto tulee pääosin taajama-ajoon ja 1.0TFSI MHEV S-tornic riittää siihen hyvin. Mielenkiintoista on verrata mitä on tapahtunut moottoriteknologiassa 15-vuodessa. Vanha kasipekka oli vag-konsernin lähes varmimmalla 1.6 16V tekniikalla moottorikoodilla BSE. Uudessa mild hybrid avustaa moottoria tarvittaessa 9kW JA 50nm lisäpotkulla, tämä lisävoima tulee ilmeisesti päälle vielä annettuihin 110hv/200nm tietoihin?\nPolttoaineenkulutus - yhdistetty 6.9 l/100 km\nKiihtyvyys 0 - 100 km/h 12.2 s\nPaino/teho-suhde 12.9 kg/hv, 77.3 hv/tonnia\nTeho 102 hv @ 5600 kierrosta/min\nVääntömomentti 148 Nm @ 3800 kierrosta/min\nPolttoaineenkulutus - yhdistetty (NEDC) 4.3-4.5 l/100 km\nKiihtyvyys 0 - 100 km/h 10.6 s\nPäästönormi Euro 6d - ISC - FCM\nPaino/teho-suhde 11.6 kg/hv, 85.9 hv/tonnia\nTeho 110 hv @ 5500 kierrosta/min\nVääntömomentti 200 Nm @ 2000-3000 kierrosta/min\nViimeksi muokannut maileri; 10.5.2021, 14:21.\nPuolijohdepula varmasti suurin syy, muut perustelut enempi tai vähempi tekaistuja jottei asiakas tajua miten vakava tilanne oikeasti on. Varmasti ongelmat kasautuu tuotannonohjausjärjestelmäänkin kun varastosaldo näyttää jollekin komponentille pitkää miinusta.\nTuotantokatkosten ennustetaan jatkuvan ainakin tämän kuun ajan, kesäkuun osalta ei ole vielä tehty päätöksiä. Seisokit vaikuttavat ainakin A3, A4 ja A5 -mallien valmistamiseen\nViimeksi muokannut vV8m5; 28.5.2021, 10:17.\nOhhoh, no niinpä näyttää olevan linjat seis. Hieman puolueellinen näkemys, mutta eikö SEATin tehtaat voisi laittaa ovet kokonaan säppiin ja antaa nekin sirut Audille. Jättäisi kuitenkin konsernillekin paremman katteen, vähän niinkuin win-win kaikille...:)\nOma auto pitäisi kuitenkin olla jo valmiina, tosin alustanumeroa ei vielä näy, mutta maahantulopäiväksi on nyt ilmoitettu 10.6. Toivottavasti ei enää tule muutoksia tähän.\nKäytettyjen markkinoilla löytynee muutaman vuoden päästä vm2021 A3, A4 ja A5-malleja hyvin karvalakkivarusteilla.\nMaileri sun tapauksessa varmaankin käynyt niin että tuo Pyyttonin keltainen A3 löytynyt valmiiden rivistä (peruttu tilaus tms.) ja on ollut todennäköisesti lähes tilaamillasi varusteilla. Tähän sitten ympätty joitain puuttuneita varusteita ja paketti onkin valmis.\nSaattaahan ne myös ottaa jonkun toisen vastaavin varustein olevan ja maalauttaa sen uusiksi. Kaikki on mahdollista kun on noinkin tukala tilanne tietyn komponentin suhteen.\nUskoisin että kaikki liikenevät sirut säästetään isompiin ja arvokkaampiin A6, A7, A8 ja S&RS vehkeisiin, joissa vakiovarustelukin jo pitää sisällään esim. digitaalisen virtual cockpit-mittariston ja navit ym.\nViimeksi muokannut vV8m5; 28.5.2021, 10:31. Perustelu: Lisäys\n5.5. on ilmoitettu tuotantopäiväksi. Värinvaihtopäätöksen tein huhtikuun lopussa. Se on hyvin mahdollista, että tuo Python gelb kori on ollut jo valmiina maalauslinjalta. Mihinkään uudelleen maalauksiin tai muihin sähellyksiin en usko. Ei Audi nyt sentään mikään Spyker ole, jossa Saabin konkurssipesään etsittiin komponentteja pitkin poikin Ruotsin maaseutuja, että jos joltain sattuisi jotain löytymään. :D\nSe on harmillista, että siruvalmistajille kännyköiden ja tietokoneiden valmistajat ovat määristä johtuen niitä avainasiakkaita ja autonvalmistajat sitten niitä hännän huippuja, joille toimitetaan, jos jotain jää.\nViimeksi muokannut maileri; 28.5.2021, 14:30.


Iita – valokuvaaja, yrittäjä, tyttöystävä, pikkusisko ja kahden koiran onnellinen omistaja. Rakastan kahvia, luonnonvaloa ja aitoja hetkiä. Parasta just nyt on kesän upeat värit ja valoisat kesäillat. Luonnonvalosta inspiroidun aina! Silloin kun en tee töitä, harrastan Pommin ja Pinnin kanssa agilityä, treenaan salilla tai lataan akkuja mökillä metsän keskellä.\nMiten minusta tuli valokuvaaja? Olen aina ollut tosi huono piirtämään ja jo pienenä tyttönä löysin valokuvauksesta luovuuden ilmaisukeinon. Toivoin salaa, että kamera olisi sisäänrakennettu ihmisen silmään ja aina kun räpäyttäisimme, voisimme ottaa kuvan muistiimme! Tuolloin perheen filmikamera täyttyi ennätysvauhtia ja vuosia myöhemmin harrastuksesta tuli opintojen kautta ammatti. Tammikuussa 2016 tiputin ison kirjekuoren Kuopion Kolmisopen postilaatikkoon ja päätin lähteä kulkemaan kohti unelmaani. Oma yritys oli tuolloin ollut pitkään jo selkeänä mielessä. Sittemmin yritys on kasvanut ja kehittynyt, tuoreimpana tutkintotodistuksena Yritysjohtamisen erikoisammattitutkinto.\nTykkään tosi paljon ihan normiarjesta – pienistä asioista nauttiminen tekee usein arjestakin juhlaa. Arki-ihannointia haluan myös valokuviin. Usein haluamme ikuistaa itsemme juhlan tai merkittävän virstanpylvään merkeissä. Häät ja lapsen yksivuotispäivä ovat tottakai sellaisia. Mutta entäs ihan normaali arkemme? Uskon, että sekin ansaitsee tulla ikuistetuksi!\nOlipa se sitten arkea tai juhlaa, haluan kuviini tallentaa kauniita ja tunnelmallisia hetkiä, joita muistella vielä vuosienkin jälkeen. Jokainen on varmasti joskus kokenut sen hetken, kun on esimerkiksi muistellut jotain lapsuusajan hetkeä. Mielikuvissamme miljöö on tietynlainen, kunnes jostain tulee esiin se vanha valokuva ja tuo muiston tähän hetkeen. Vaan eipä ollutkaan lapsuudenkodin ulkorappuset siniset tai rakkaimman pehmolelunallen päässä pientä hattua. Sillä loppujen lopuksi se, mitä meille jää menneisyydestä on vain muistikuvia. Kunnes katsomme sitä valokuvaa, joka palauttaa mieleemme tuon ehkä jo unohdetunkin hetken. Valokuva, joka palauttaa mieleemme ja kehoomme tunteen. Vaalitaan muistojamme ja muistetaan ikuistaa niitä pieniä kuin suuriakin hetkiä – sillä valokuvan tunnearvo kasvaa vuosi vuodelta. Mitä sinä haluaisit muistaa elämästäsi juuri nyt?\nOlen iloinen, että kuljet tätä matkaa mukanani, kiitos!\nHÄÄT // MUOTOKUVAUS // LAPSET JA PERHE // ODOTUS JA NEW BORN // YLIOPPILAS JA VALMISTUJAIS // LEMMIKIT // YRITYKSET


Katen päiväkirja Dec 2, 2017 22:47:54 GMT 2\nPost by Elle on Dec 2, 2017 22:47:54 GMT 2\ns. 19.08.2004, 13v\nom. Minna Saarinen\nEi asu enää Karkkimaassa!\nei oteta toistaiseksi vuokraajaa\n24.12.-17 Kate varsoi komean orivarsan!\n25.4.-18 Kate palasi omistajalleen!\nLast Edit: Apr 30, 2018 19:38:43 GMT 2 by Elle\nKaten päiväkirja Dec 2, 2017 23:04:19 GMT 2 Melli likes this\nPost by Elle on Dec 2, 2017 23:04:19 GMT 2\nJaa että sellainen jouluylläri tällä kertaa. Vajaa vuosi sitten Jami pääsi ensimmäistä kertaa elämässään naisiin, tamma oli kaunis Kate, oikea valioyksilö. Katen omistaja Minna on hevostuttuni vuosien takaa ja nuoruudessani nainen minua valmensikin ja hänen kauttaan päädyin Jaminkin ostamaan. Nyt oli kuitenkin sellainen tilanne, että Minna on sairastunut vakavasti ja joutui viikko sitten sairaalaan, jossa tämä varmaan joutuukin viettämään paljon aikaa. Kun olin tätä katsomassa, heitti nainen ilmoille kysymyksen, johon hieman ajattelemattomasti vastasin suoraan myöntävästi. Se kysymys oli nimittäin "Voisitko ottaa Katen itsellesi ainakin toistaiseksi?"\nTallissani ei suoraan sanottuna ollut tilaa, kaikki karsinat olivat täynnä, jonka lisäksi kaikki aikani kului hevosiin. Jälkimmäinen ei ole mikään ongelma, hevoset ovat elämäni, eikä minun loppupeleissä tarvitse ratsastaa kuin pari hevosta päivässä, kun pidän oppilailleni valmennuksia omilla hevosillani. Karsinapaikkojen puute sensijaan on ihan oikea ongelma. Sain kuitenkin kaiken järjestettyä. Yksi vaihtoehto oli muutella karsinoita niin, että yksi suuri karsina tehtäisiin kahdeksi ponikarsinaksi, mutta lopulta päädyin kokeilemaan Viksua ja Fierceä samaan karsinaan. Fierce on vasta Viksun kokoinen, joten ne mahtuvat hyvin suureen karsinaan yhdessä. Parivaljakko on kaiken lisäksi ihan bestiksiä, joten siitäkään ei ongelmaa tule. Ensimmäisen yön perusteella ainakin kaikki on hyvin, sillä löysin aamulla pojat nukkumassa karsinassaan vierekkäin. Ongelma on siis ratkaistu!\nTänään sitten hain Katen Karkkimaahan. Tamma on hieman lihasköyhä ja päässyt rupsahtamaan viime näkemästä, mutta se ei ole mikään ihme, kun se on jo näin pitkällä varsansa odotuksessa. Jami hörähteli tarhastaan tammalle innoissaan, mahtoikohan ori muistaa morsiammensa. Kate hieman tanssahteli narun päässä ja annoinkin sen hieman haistella lumista tallipihaa ennenkuin talutin tamman tarhaan. Olin rajannut Keksin ja Anskun tarhasta pienemmän lohkon Katelle pariksi päiväksi, jonka jälkeen kolmikko pääsisi samaan tarhaan. Katen varsalle on jo ostajakin, jonka varmasti tulisin täälläkin ainakin muutamia kertoja näkemään, viimeistään sitten kun varsa syntyy. Kuulin auton oven käyvän parkkipaikalla ja samassa lempipariskuntani asteli tarhoille. Nora ja Erik virnuilivat minulle ja suoraan sanottuna nämä tuijottivat minua kuin hullua.\n"Eikö toi ookkin Kate?" Nora kysyi hetken valkeaa tammaa tuijotettuaan.\n"Juu on, Minna joutu sairaalaan ja on aika huonossa kunnossa niin lupasin huolehtia tästä diivasta", naurahdin ja katsoin sitten kysyvästi Erikiä joka tuijotti Katea järkytyksen vallassa.\n"Miten se on noin lihava?" mies kysyi tahdittomasti ja Nora iski kyynerpäänsä tämän kylkeen.\n"Se on kantavana pönttö", Nora tuhahti ja naurahti sitten huolettomasti varmistaen että tämän poikaystävä on edelleen hengissä terävän kylkipiston jäljiltä.\n"Tuolla masussa on Jamin ensimmäinen varsa, en malta odottaa et se syntyy", naurahdin ja päästin Katen sitten irti tarhaansa. Tamma otti muutamat koreat askeleet häntä tötteröllään, jonka jälkeen se asettui tutkimaan maassa lojuvia heinänkorsia.\n"Ootko tulos tänään viel Neween?" Nora kysyi hetken hiljaisuuden jälkeen.\n"Itseasias ajattelin kysyy haluisiks vaiks juoksuttaa Xantosin. Mulla on viel kaks yksityisvalmennusta nyt illalla ja tulis vähän kiire", sanoin virnistäen ja katsoin anelevasti ystävääni.\n"Tokitoki, mut saanks ratsastaa?" tämä kysyi virnistäen.\n"No jos haluut", naurahdin ja lähdimme sitten yhdessä kävelemään tallin lämpöön.\n~ Christelle Roche\nLast Edit: Dec 2, 2017 23:44:36 GMT 2 by Elle\nKaten päiväkirja Dec 25, 2017 0:01:44 GMT 2 Wilma and Melli like this\nPost by Elle on Dec 25, 2017 0:01:44 GMT 2\nSiellä se makoili Katen karsinassa jouluaaton aamuna. Pikimusta, hieman hontelo varsa, joka lähti kuitenkin nopeasti punkemaan jalkeille saapuessani karsinaan. Varsomisesta ei voinut olla vielä kauan, koska varsa oli vielä melko märkä. Nopeasti ja melko tukevankin näköisesti varsa lopulta seisoi jaloillaan ja oli heti ahneesti etsimässä juomapaikkaa. Lähetin nopeasti viestiä sekä varsan tulevalle omistajalle, että Katen omistajalle. Laitoin väriepäilykseni sen, että varsa tulisi kimoutumaan, olihan se nyt lähes pikimusta. Uskon että jos sieltä olisi tullut mustaksi jäävä varsa, se olisi syntynyt hieman harmahtavampana. Kate otti varsan heti hyvään hoitoonsa ja uskon että voisin jo huomenna hyvillä mielin viedä kaksikon ulkoilemaan.


Venäläisvahti Konstantin Volkov Ässiin | Radio Pori\n27.5.2021, 12:29 – päivitetty 28.5.2021, 7:30\nVenäläisvahti Konstantin Volkov Ässiin\nÄssät on tehnyt yksivuotisen sopimuksen Konstantin Volkovin kanssa. 23-vuotias Volkov siirtyy Ässiin Venäjän toiseksi korkeimmalta sarjatasolta, jonka mestaruutta venäläisvahti juhli tänä keväänä Yugran riveissä.\nViime kaudella Volkov pelasi VHL-liigan runkosarjassa 26 ottelua torjuntaprosentin ollessa 93,2 ja päästettyjen maalien keskiarvon 1,53 maalia ottelua kohden. Pudotuspeleissä vastaavat luvut olivat 7 ottelua, 92,0 % ja 2,10.\n- Maalivahteja oli tarjolla isohko määrä ja halusimme luoda kilpailutilannetta Linus Söderströmille. Konstantinin uran suunta on ylöspäin ja halu päästä kovempiin sarjoihin on kova. Viimeisten vuosien voittoprosentti on vahvalla tasolla ja loukkaantumishistoria puhdas. Siinä muutamia tekijöitä, miksi päädyimme häneen.\n- Volkov on mennyt viime kaudella eteenpäin liikkumisen, teknisen liikehallinnan ja pelaamisen kärsivällisyyden suhteen. Suomen Liiga on astetta nopeampi sarja kuin VHL, joten jääharjoitukset ennen kauden alkua pitää pystyä käyttämään maksimaalisesti hyödyksi riittävän pelinopeuden saavuttamiseksi. Työtä helpottaa kokemukset Daniil Tarasovin kanssa, joka tuli samasta sarjasta, samanlaisin tavoittein, Ässien maalivahtivalmentaja Jaakko Rosendahl kommentoi.\nVolkov on Nashville Predatorsin 6. kierroksen varaus vuodelta 2016. Ässät onkin ollut tiiviisti yhteydessä NHL-seuraan ennen maalivahdin hankintaa ja seurojen välinen yhteistyö tulee jatkumaan myös kauden aikana.\n- Nashvillen maalivahtivalmentaja David Rook oli suureksi avuksi Konstantinin taustoja selvitettäessä ja yhteistyö tulee jatkumaan läpi kauden, Rosendahl kertoi.\n- Oli helppo päätös muuttaa Poriin enkä miettinyt Ässien tarjousta pitkään. Haluan kehittyä maalivahtina ja uskon Ässien olevan täydellinen paikka siihen. Odotan jo innolla uutta kautta ja sitä, että pääsen liittymään joukkueen mukaan, Konstantin Volkov kommentoi.\n- Kävimme läpi pitkän listan maalivahteja ja Ässien kokonaisuutta ajatellen. Aika äkkiä katseet suuntautuivat ulkomaille, koska halusimme maalivahdin tietystä segmentistä. Saimme hyvin apua Konstantin Volkovin rekrytointiin Nashville Predatorsin organisaation eri ihmisiltä. Kun pääsimme keskustelemaan Konstantinin ja hänen agenttinsa kanssa, yhteinen sävel löytyi aika nopeasti. Saimme organisaatioomme urallaan eteenpäin pyrkivän urheilijan, Ässien kehitysjohtaja Tommi Kerttula kommentoi.


Punaiset naissotilaat haluttiin tieten tahtoen tappaa Hennalan leirillä 1918 – tutkija: "Rotuhygienia vaikutti hyvin paljon" - Kotimaa - Uutiset - MTV.fi\nPunaiset naissotilaat haluttiin tieten tahtoen tappaa Hennalan leirillä 1918 – tutkija: "Rotuhygienia vaikutti hyvin paljon"\nKotimaa Julkaistu 13.03.2018 03:00\nVideo: Sisällissota vältettiin muutamissa kunnissa paikallisilla rauhansopimuksilla\n– Hennalassa rotuhygienia vaikutti hyvin paljon leirin vartiosta alkuvaiheessa vastanneen Pohjois-Hämeen rykmentin 1. pataljoonan sotilaisiin ja varsinkin upseereihin.\n– Rykmentin johtajan Hans Kalmin läheisimpiä ystäviä olivat Lauri ja Martti Pihkala, jotka jo aiemmin tunnettiin rotuhygieenikkoina. Lauri Pihkala oli myös Kalmin neuvonantaja, kertoo Liukkonen, jolta on juuri ilmestynyt kirja Hennalan naismurhat 1918 (Vastapaino).\nTutkija Marjo Liukkonen vankileirin tapahtumapaikoilla Hennalan kasarmialueella.\n– Jalostusoppeja on tässä taustalla. Eli että samalla lailla kun puita ja metsiä jalostetaan, pyrittiin jalostamaan myös ihmisiä.\n– Hän päästi eri kuntien suojeluskuntalaisia valikoimaan leireiltä haluamiaan naisia ja miehiä.\nSotavankileirien johto ei ollut antanut lupaa vankien teloituksille. Ne oli kielletty kaikilla leireillä jo toukokuun alussa. Lisäksi valloitettujen alueiden turvaamisosaston päällikkö, everstiluutnantti Rudolf Walden muistutti toukokuussa kahdesti Hennalan vankileirin päällikköä teloituskiellosta.\nVangittuja punakaartilaisia Lahdessa keväällä 1918.\n– Miehiä kyllä teloitettiin todella paljon ja aivan summittaisesti, mutta naissotilaiden kohdalla pyrittiin teloittamaan kaikki.\n– Se oli harvinaisen koulutettu pataljoona. Mukana oli maistereita, agronomeja, ylioppilaita, mikä oli tuohon aikaan harvinaista. Kalmin upseerit olivat maaseudun sivistyneistöä.\n– Eteläsavolaiset olivat seppiä, puuseppiä ja kirvesmiehiä. Näillä sotilailla oli tavallisia työläisammatteja, Liukkonen sanoo.\n"Kuvailtiin seksuaalisesti kieroutuneeksi saastaksi, joka tuli hävittää" – housuihin pukeutuneet punakaartien naiset joutuivat jopa raivoteloituksien uhreiksi ti 13.2.\nNäin Savonlinna säästyi vuonna 1918 sisällissodalta: Aseet pantiin kaivoon – sovinnolla ei kerskuttu to 15.2.\nRyssänhuoria ja susinarttuja – Tampereen punakaartin naisista uusi musikaali la 27.1.\nStockmannin tavaratalon suunnittelijoiden traaginen kohtalo sisällissodassa: Sodan ensipäivinä Vihdissä teloitettujen Thomén veljeksille järjestettiin muistohetki to 1.2.\nKirjailijat avaavat sisällissodan vaiettuja tarinoita – ”Tätä on kätketty ja hävetty” pe 26.1.\nEduskunta hiljeni muistamaan vuoden 1918 tragediaa – puheenjohtajat korostivat sovinnon ja eheyden merkitystä pe 26.1.\nMonissa seurakunnissa tänään jumalanpalvelus sisällissodan muistoksi su 11.3.\nUuden sisällissota-oopperan säveltäjä sai palautetta jo ennen ensi-iltaa – "Näitä asioita ei pitäisi enää kaivella" to 15.2.\nLahti saa pormestarin vuonna 2021, valtuusto teki päätöksen selvin lukemin Ajokeli on tänään vaarallinen maan keskiosassa – myös jalankulkijoita varoitetaan


Mount St. Helens Erupts - 2019 | Strange News\nJulkaistu: Strange News • Luettu: 24971\nMount st. Helens eruption johti lähes 60 kuolemantapausta. Lue lisää mount st. Helensin purkauksesta, siitä, miten se tapahtui jälkivaikutuksille.\nJos otit kuvan Mt. St. Helens 1980-luvun alussa, se näytti olevan tavallinen vuori. Korkealla 9 677 jalkaa se oli viidenneksi korkein paikka Washingtonin osavaltiossa, ja sillä oli lumihuippuinen huippu aivan kuten minkä tahansa muun vuoren teki tammikuussa.\nSitten maaliskuussa 1980 tapahtui pieni maanjäristys (Richterin asteikolla 4.1). Tämä maanjäristys sijaitsi suoraan St. Helens -vuoren alla ja se oli ensimmäinen merkki siitä, että jotain tapahtui tulivuorella, joka oli lepotilassa yli vuosisadan ajan. Viikkoa myöhemmin räjähdys tuhosi 250 jalkaa halkaisijaltaan ulottuvan kraatterin huipulle ja peitti lumen vuoren huipulla tuhkan mukana.\nSeuraavien viikkojen aikana oli enemmän maanjäristyksiä. Räjähdykset puhalivat jäätä ja tuhkaa taivaaseen. Kraatteri laajeni. Ja kaksi indikaattoria, jotka magma liikkui vuoren sisällä. Ensinnäkin maanjäristyksen vapinaa, jonka tutkijat näkivät, oli mallia, joka ilmoittaa magma-liikkeelle. Toiseksi vuoren puoli alkoi kohoamaan ulospäin.\nSitten 18. toukokuuta koko helvetin katkesi. 5.1-magnitudin maanjäristys laukaisi maanvyörymän, joka puristi magmaan kohdistuvan paineen. Ja tämän vapautuksen myötä jäi valtava räjähdys. On vaikea kuvitella räjähdyksen kokoa, mutta se oli kuin pieni ydinpommi. Jotain, joka lähestyy kuutiometriä maata, kalliota ja jään hiekkaa pois vuorelta. Korkeus Mt. Pyhän Heleenin määrä laski yli tuhannen metrin korkeuteen 8 360 jalkaan ja vuoren toinen puoli katosi. Räjähdys tasoitti puita 100 000 hehtaarin maapallolla, ja vielä nykyään maa on vielä toipumassa. Viisikymmentäseitsemän ihmistä kuoli tai kadosi.\nNäet vuoren tänään sekä henkilökohtaisesti että satelliittikuvien kautta. Häkit, tuhka ja eroosio ovat kaikki näkyvissä tässä Google Earth -kuvassa:\nMount St. Helens ilmasta\nTai voit ajaa ylös ja nähdä sen itse. Joka tapauksessa, olet todistamassa sen jälkeen, mikä oli suurin ihmisen historiassa tapahtunut maanvyöryminen, sekä massiivinen luonnonräjähdys.\nJos haluat lisätietoja Mount St. Helensistä ja tulivuorista, tutustu linkkeihin seuraavalla sivulla.\nVideo Täydentää: Mount St. Helens is about to Blow Up.\nMiten Lrad Toimii\nMiten Spontaani Ihmisen Polttaminen Toimii\nHand Jive: High-Tech-Käsine Muuttaa Eleitä Musiikiksi\nPitäisikö Lajien Siirtää Estämään Sukupuuttoon?\n"Terroristi Sisällä Mieheni Aivot": Robin Williamsin Leski Tiedot Hänen Taudistaan\nYksi Mystinen Sandstorm Lightning Selitys\n10 Hyökkäysaseiden Tunnusmerkkejä - Ja Mitä He Tekevät\nMiten Maanviljelijöiden Almanakka Ennustaa Säätä?\nModernin Ihmisen Jalka Mummattiin Käyttäen Muinaisia Egyptiläisiä Menetelmiä\nMaanviljelijä Alkuperä: Bizarre Crystal Vetäytynyt Täältä Ulkoavaruudesta\nOnko Välipala Juustosta Ennen Bed Antaa Sinulle Nightmares?


Eput veti väkeä juhannuksena - Kulttuuri - Uutiset - MTV.fi\nJulkaistu 22.06.2003 18:41\nUutta levyään edelleen valmisteleva Eppu Normaali teki kaksi virallista juhannuskeikkaa tänä vuonna.\nJuhannuksen rockjuhlien ykköstäky oli tänäkin vuonna Eppu Normaali. Ylöjärven popmaestrot konsertoivat rennon vapautuneesti Raumanmeren ja Jämsän Himoksen festivaaleilla. Raumalla Eput innostuttivat yleisömeren megakoon yhteislaulujuhlaan. Bändi oli uusinut biisilistaansa vaihtamalla yli puolet viime vuonna Raumalla kuulluista sävelmistä. Mainos (uutinen jatkuu alla)\n17 laulun kavalkadi käynnistyi yhtyeen varhaisaikojen rallilla Pidetään ikävää, ja Puhtoisen lähiön tuoksinassa kuultiin bassosoolokin. Varmaotteisesti musisoineet Eput olivat treenanneet esityksiä varten vajaat kymmenen kertaa. Säästeliään konsertoinnin ohessa solisti-tekstintekijä Martti Syrjän aika sujuu tulevien biisien sanoitusten hiomisessa. - Yritän tehdä tekstejä kaiken vapaa-aikani, kertoi Syrjä Raumalla. Eput tekivät juhannuksen alla yhden harjoituskeikan peitenimen turvin Kuopiossa. Yleisö yllättyi, kun mystisen Kaidan tien kulkijat -nimen takaa paljastui Suomen pophistorian suosituin yhtye. - Se nimi taisi olla Juha Torvisen keksintö, kuvitteellinen progebändi jo ammoiselta ajalta ennen Eppuja, hymähtää Martti Syrjä. Viisikon salakeikkojen aikaisempia pseudonyymejä ovat Die F nf Mescalinos sekä Heimo Hämähäkki. Ei sovittuja keikkojaEppujen seuraavaa pitkäsoittoa on odoteltu hartaasti jo toistakymmentä vuotta. Albumi on yhä valmisteluvaiheessa, ja sen työnimi voisi lakonisen Syrjän mukaan olla vaikkapa "Uusi levy". Muutama vuosi sitten hän humorisoi albumihankkeen työnimeksi "Ei vielä". Viime vuonna Eput konsertoivat kolmella festivaalilla: Raumalla, Turun Ruisrockissa ja Vantaan Ankkarockissa. Tänä vuonna ei juhannuskeikkojen lisäksi ole sovittu mitään keikkoja. - En mene lupailemaan mitään. Aika pitkälle kaikki on kiinni siitä, mitä meitä huvittaa tehdä, summaa solisti. (MTV3-STT)\nUusin Potter kauppoihin